LT
C 252/52
Europos Sąjungos oficialusis leidinys
2023 7 17
2023 m. birželio 9 d.
Bendrojo Teismo pirmininko nutartis byloje FFPE section Conseil / Taryba (Byla T-179/23 R) (Laikinųjų apsaugos priemonių taikymas – Institucinė teisė – Profesinės sąjungos ar darbuotojų asociacijos (PSDA) – Tarybos ir Tarybos generalinio sekretoriato PSDA sudarytas susitarimas – PSDA pripažinimo ir atstovaujamumo kriterijų patikrinimo procedūra – Teisių, kylančių iš atstovaujamumo ribos neatitinkančios PSDA susitarimo, suspendavimas – Prašymas sustabdyti vykdymą – Skubos nebuvimas) (2023/C 252/63) Proceso kalba: prancūzų Šalys Ieškovė: Fédération de la fonction publique européenne section Conseil (FFPE section Conseil) (Briuselis, Belgija), atstovaujama advokatų A. Champetier ir S. Rodrigues Atsakovė: Europos Sąjungos Taryba, atstovaujama M. Bauer ir I. Demoulin
Dalykas SESV 278 ir 279 straipsniais grindžiamu prašymu ieškovė prašo sustabdyti 2023 m. balandžio 3 d.
Europos Sąjungos Tarybos pranešimo (ORG.1.F/7053/23) dėl antrosios FFPE patikrinimo procedūros pradėjimo vykdymą.
Rezoliucinė dalis 1.
Atmesti prašymą taikyti laikinąsias apsaugos priemones. 2.
Atidėti bylinėjimosi išlaidų klausimo nagrinėjimą.
2023 m. balandžio 6 d. pareikštas ieškinys byloje Dansk Avis Omdeling / Komisija (Byla T-195/23) (2023/C 252/64) Proceso kalba: anglų Šalys Ieškovė: Dansk Avis Omdeling Distribution A/S (Vailė, Danija), atstovaujama advokato L. Sandberg-Mørch Atsakovė: Europos Komisija
Reikalavimai Ieškovė Bendrojo Teismo prašo: — pripažinti ieškinį priimtinu ir pagrįstu; — panaikinti 2022 m. rugpjūčio 10 d.
Komisijos sprendimą C(2022) 5706 final dėl valstybės pagalbos SA.
57991 – 2021/C (ex 2021/NN), kurią Danija įgyvendino skyrusi kompensaciją Post Danmark A/S už universaliųjų paslaugų įsipareigojimą 2020 m., ir — priteisti iš Komisijos jos ir ieškovės patirtas bylinėjimosi išlaidas.